

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2023. február 13-i rendes ülésére**

**egyes szociális tárgyú rendeletek módosításáról**

**A napirendet tárgyaló ülés dátuma**: **2023.02.13.**

**A napirendet tárgyaló ülés:** **Szociális Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: -**

**2. Jogszabályi hivatkozások**: -

**3.Költségkihatások és egyéb szükséges feltételeket, illetve megteremtésük javasolt forrásai: -**

**4. Tényállás bemutatása:**

A szociális támogatások alapjául szolgáló törvény (1993. évi III. törvény a szociális igazgatásról és szociális ellátásokról) 2023. január 1. napján módosult, a szociális ellátások és támogatások összegének megállapításánál a viszonyítási alap a jövőben nem az öregségi nyugdíj, hanem az ún. szociális vetítési alap lesz. A változás oka az lehet, hogy a korábbi elsősorban a nyugdíjszakágazat mutatószáma, a szociális vetítési alap pedig a szociális területen veszi majd figyelembe a szakterület sajátosságait (A 2022. évi L. törvény 16. §-ának indokolása szerint „a jogszabály a társadalombiztosítási nyugdíjakhoz nem kapcsolódó ellátásokra, jövedelemhatárokra és egyéb összeghatárokra – a bírósági végrehajtásról szóló törvény kivételével – egységes viszonyítási alapot vezet be szociális vetítési alap elnevezéssel.) A szociális vetítési alap összege megegyezik az öregségi nyugdíjminimum összegével, azaz 28.500 Ft.

Erre tekintettel az alábbi rendeletek módosítása szükséges:

* az önkormányzat tulajdonában álló lakások és nem lakás céljára szolgáló helyiségek bérletéről szóló 28/2007 (XII.12.) önkormányzati rendelet
* a tanulmányi ösztöndíjakról szóló 14/2011 (VI.29.) önkormányzati rendelet
* a szociális igazgatásról és ellátásokról valamint a gyermekvédelmi ellátásokról szóló 17/2017. (X. 31.) önkormányzati rendelet

Telki, 2023. január 23.

 Deltai Károly

 polgármester

**Telki Község Önkormányzata Képviselő-testületének .../.... (...) önkormányzati rendelete**

**egyes szociális tárgyú rendeletek módosításáról**

Telki Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 132. § (4) bekezdés d) és g) pontjában és a 134/E. §-ában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. és 10. pontjában meghatározott feladatkörében eljárva, a következőket rendeli el:

**1. §**

A Telki Község Önkormányzat Képviselő-testületének 28/2007. (XII. 12.) számú rendelete az önkormányzat tulajdonában álló lakások és nem lakás céljára szolgáló helyiségek bérletéről szóló 28/2007 (XII.12.) önkormányzati rendelet 3. § (1) bekezdésében az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg és a „mindenkori öregségi nyugdíjminimum” szövegrész helyébe a „szociális vetítési alap összegének” szöveg lép.

**2. §**

A Telki község Képviselő-testülete 14/2011. (06.29.) Ör. számú rendelete a tanulmányi ösztöndíjakról szóló 14/2011 (VI.29.) önkormányzati rendelet 4. § e) pontjában az „öregségi nyugdíj mindenkori legkisebb” szövegrész helyébe az „a szociális vetítési alap” szöveg lép.

**3. §**

A szociális igazgatásról és ellátásokról valamint a gyermekvédelmi ellátásokról szóló 17/2017. (X. 31.) önkormányzati rendelet

*a)* 7. § (5) bekezdésében az „az öregségi nyugdíj mindenkori legkisebb összegének” szövegrész helyébe az „a szociális vetítési alap összegének” szöveg,

*b)* 7. § (6) bekezdésében az „az öregségi nyugdíj mindenkori legkisebb összegének” szövegrész helyébe az „a szociális vetítési alap összegének” szöveg,

*c)* 7. § (7) bekezdés záró szövegrészében az „az öregségi nyugdíj mindenkori legkisebb összegének” szövegrész helyébe az „a szociális vetítési alap összegének” szöveg,

*d)* 7. § (8) bekezdésében az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*e)* 8. § (1) bekezdésében az „az öregségi nyugdíj mindenkori legkisebb összegének” szövegrész helyébe az „a szociális vetítési alap összegének” szöveg,

*f)* 8. § (2) bekezdésében a „mindenkori öregségi nyugdíj” szövegrész helyébe a „szociális vetítési alap összegének” szöveg,

*g)* 11. § (2) bekezdés b) pontjában az „az öregségi nyugdíj mindenkori legkisebb összegének” szövegrészek helyébe az „a szociális vetítési alap összegének” szöveg,

*h)* 12. § (2) bekezdés a) pontjában az „az öregségi nyugdíj mindenkori legkisebb összegének” szövegrész helyébe az „a szociális vetítési alap összegének” szöveg,

*i)* 13. § (1) bekezdés a) pont ad) alpontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*j)* 13. § (6) bekezdésében az „az öregségi nyugdíj mindenkori legkisebb összegének” szövegrész helyébe az „a szociális vetítési alap összegének” szöveg,

*k)* 15. § (4) bekezdésében a „mindenkori öregségi nyugdíj legkisebb összegének” szövegrész helyébe az „a szociális vetítési alap összegének” szöveg,

*l)* 17. § (1) bekezdésében az „az öregségi nyugdíj mindenkori legkisebb összegének” szövegrész helyébe az „a szociális vetítési alap összegének” szöveg

lép.

**4. §**

Ez a rendelet a kihirdetését követő harmadik napon lép hatályba, és a kihirdetését követő negyedik napon hatályát veszti.

 Deltai Károly dr. Lack Mónika

 polgármester jegyző